Marija Razmukaitė

Marija (Marytė) Razmukaitė (g. 1941 m. balandžio 1 d. Vilniuje) – Lietuvos kalbininkė, lietuvių onomastikos tyrėja.

 Biografija 
1965 m. baigė Vilniaus universitetą (lituanistiką).

Nuo 1963 m. pradėjo dirbti tuometiniame Lietuvių kalbos ir literatūros institute Kalbos istorijos ir dialektologijos sektoriuje, nuo 1972 m. darbą tęsė Toponimikos grupėje, vadovaujamoje Aleksandro Vanago, vėliau – Lietuvių kalbos instituto Vardyno skyriuje (iki 2009 m.).„Šiandien jubiliejų mini kalbininkė dr. Marija Razmukaitė“, Lietuvių kalbos institutas

 Mokslinė veikla 
Tyrė lietuvių vietovardžius, asmenvardžius, prisidėjo prie kraštotyrinių leidinių parengimo. Paskelbė apie 80 populiarių onomastikos straipsnių, kalbotyros veikalų recenzijų.Visuotinė Lietuvių enciklopedija

1998 m. apginė daktaro disertaciją „Lietuvos priesaginiai oikonimai“.

Kartografavo dialektologinę medžiagą, dalyvavo dialektologinėse ekspedicijose. Skaitė pranešimus mokslinėse konferencijose Vilniuje, Klaipėdoje, Taline ir Rygoje, vadovavo įvairiems studentų lituanistų darbams.„Džiugu matyti kolegę metus skaičiuojant nuveiktais darbais“, Milda Norkaitienė, Gimtoji kalba 6, 2001, 25

1994 m. Klaipėdoje vykusioje konferencijoje Vakarų baltų ir kultūrų reliktai skaitė pranešimą „Apie Prūsų Lietuvos oikonimų darybos formantus ir jų paplitimą“, 2001 m. Vilniaus konferencijoje Neišspręstos Karaliaučiaus krašto problemos – pranešimą „Senieji Karaliaučiaus krašto vietovardžiai – vertingas ir saugotinas kultūros paveldas“.Mažosios Lietuvos enciklopedija

Marija Razmukaitė – devynių mokslo veikalų autorė ar bendraautorė: Lietuvių kalbos atlaso (t. 1, 1977), Lietuvių pavardžių žodyno (t. 1, 2, 1985, 1989; su Aleksandru Vanagu ir Vitalija Maciejauskiene – už jį 1993 m. suteikta Lietuvos Respublikos mokslo premija), Vietovardžių kirčiavimo žodyno (1994; su Vytautu Vitkausku), Lietuvos priesaginių oikonimų (1998; mokslo daktaro disertacija su santrauka), Lietuviškų tradicinių vietovardžių (2002; su Aiste Pangonyte), Vietovardžių žodyno (2002; su Aldonu Pupkiu), Lietuvos vietovardžių žodyno (t. 1, 2008; su Laimučiu Bilkiu ir Vitalija Maciejauskiene).„Marijos Razmukaitės onomastikos darbai“, Kazimieras Garšva, Lietuvių kalbos institutas

 Įvertinimas 
 1993 m. Lietuvos mokslo premija

 Bibliografija 
 2011 m. Marijos Razmukaitės jubiliejaus proga dr. (HP) Kazimieras Garšva paskelbė publikaciją Marijos Razmukaitės onomastikos darbai.''Marijos Razmukaitės onomastikos darbai

 Šaltiniai 

Kategorija:Lietuvos kalbininkai
Kategorija:Lietuvos mokslo premijos laureatai